Da duminsa: Jami’an tsaro sun kama shugabannin jam’iyyar PDP a Osun ▷ Legit.ng
26 days ago 3335 views by Naziru Dalha Taura
Da yammacin yau, Litinin, ne jam’iyyar adawa ta PDP tayi zargin cewar jami’an tsaro na kama shugabanninta a garuruwan Osogbo, Ile Ife da Orlu – garuruwan da za a sake maimaita zabe ranar Alhamis.
A sakon da PDP ta saki a shafinta na Tuwita ta ce an kama wani jigo a jam’iyyar , Alhaji Fatal Diekola, a Osogbo, babban birnin jihar Osun.
“An kama Alhaji Fatal Diekola, daya daga cikin manyan shugabannin jam’iyyar PDP a Osogbo. An yi masa duka tare da korar hadimansa duk da halin rashin koshin lafiya da yake ciki. Ragowar mambobin mu a Osogbo na jin tsoron kwana a gidajensu saboda cigaba da muzguna masu da jami’an tsaro ke yi,” a cewar uwar jam’iyyar PDP.
Dan takarar jam’iyyar PDP a Osun; Sanata Ademola Adeleke
Kazalika PDP ta bayyana cewar haka lamarin yake a karamar hukumar Orolu, inda ta zargi ‘yan bangar APC da kaiwa shugabanninta hari da safiyar yau, Litinin.
DUBA WANNAN: APC ta kori mataimakin bulaliyar majalisar wakilai daga jam'iyyar
A jiya, Lahadi, ne hukumar zabe mai zaman kanta ta kasa (INEC) ta sanar da cewar akwai bukatar yin zaben kece raini a tsakanin dan takarar jam’iyyar APC, Isiaka Gboyega, da na jam’iyyar PDP, sanata Ademola Adeleke, bayan ‘yan takarar biyu sun kusan yin kunnen doki a zaben gwamnan jihar Osun da aka yi ranar Asabar da ta wuce.
A yau ne dai masoyan dan takarar PDP, Sanata Ademola Adeleke, da magoya bayan jam'iyyar suka gudanar da zanga-zanga a shelkwatar INEC dake Osogbo domin nuna rashin amincewarsu da matakin da INEC din ta dauka a kan zaben jihar.
Hausa NewsSiyasar NajeriyaAyo FayoseAbun Bakin CikiGwagwalada Abuja
Biodun Fatoyinbo Aso Ebi style TBC to BTC Hairstyles for kids Art courses
2 hours ago 2139 views
Dan takaran SDP da ya samu kuri'u 128,049 ya amince da hadin kai da PDP domin kada APC ranan Alhamis - Saraki